Fátt er enn vitað um þessa mynd Rian Johnson , framhald á The Force Awakens frá árinu 2015 , annað en að hún mun byrja á nákvæmlega sama stað og Force Awakens endaði – þar sem Rey , sem Daisy Ridley leikur , stendur á fjallstoppi með hettu - og hempuklæddum Luke Skywalker , sem Mark Hamill leikur . Sögur segja að fyrsta stiklan muni birtast snemma á næsta ári , og nú herma heimildir að búið sé að birta fyrstu setninguna sem Luke , eða Logi Geimgengill , segir í myndinni , og hún er alveg jafn margræð og maður hefði mátt búast við . Þeir sem ekki vilja vita meira , skulu því hætta lestri þegar í stað . Og hver er setningin ? Jú hún er þessi : „ Þú berð með þér neistann , sem mun kveikja aftur eldinn “ , eða á frummálinu : Þó er best að kokgleypa ekki þessar upplýsingar – enn er ekki einu sinni búið að tilkynna hvað myndin á að heita – en vefritið International Business Times segir þó að fjórum mismunandi heimildarmönnum beri saman um að þetta sé fyrsta setning Loga í nýju myndinni . Í myndinni mæta aftur til leiks þau John Boyega , Oscar Isaac , Adam Driver og Gwendoline Christie auk nýrra andlita eins og Laura Dern og Benicio del Toro . Rogue One , sem er fyrsta af þremur hliðarmyndum sem allar eru forsögur Star Wars myndanna , verður frumsýnd 16. desember nk .